“Kredit uyushmalari, mikrokredit tashkilotlari va lombardlar tomonidan kassa operatsiyalarini amalga oshirish qoidalarini tasdiqlash haqida”gi qarorga oʻzgartirishlar kiritish toʻgʻrisida
(resolution, 2025-07-24)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 1-son, 1-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 21-iyuldagi 20/3-son “Kredit uyushmalari, mikrokredit tashkilotlari va lombardlar tomonidan kassa operatsiyalarini amalga oshirish qoidalarini tasdiqlash haqida”gi qaroriga (roʻyxat raqami 1719, 2007-yil 24-sentabr) (Oʻzbekiston Respublikasi qonun hujjatlari toʻplami, 2007-y., 39-son, 405-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorda: a) nomi va 1-bandidagi “Kredit uyushmalari, mikrokredit tashkilotlari” degan soʻzlar “Mikrokredit tashkilotlari” degan soʻzlar bilan almashtirilsin. b) muqaddima quyidagi tahrirda bayon etilsin: “Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Mikrokredit tashkilotlari toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 37-38-son, 372-modda) qonunlariga muvofiq Markaziy bank Boshqaruvi qaror qiladi:”. 2. Qoidalarda: a) nomidagi “Kredit uyushmalari, mikrokredit tashkilotlari” degan soʻzlar “Mikrokredit tashkilotlari” degan soʻzlar bilan almashtirilsin; b) muqaddima quyidagi tahrirda bayon etilsin: “Mazkur Qoidalar Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Mikrokredit tashkilotlari toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 37-38-son, 372-modda) qonunlari, Oʻzbekiston Respublikasi Vazirlar Mahkamasining 2003-yil 17-sentabrdagi 402-son “Oʻzbekiston Respublikasi hududida lombardlarni roʻyxatdan oʻtkazish va ular faoliyatini litsenziyalash masalalari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2003-y., 17-18-son, 149-modda) muvofiq Oʻzbekiston Respublikasi hududida faoliyat koʻrsatayotgan mikrokredit tashkilotlari va lombardlar (keyingi oʻrinlarda – nobank kredit tashkilotlari) tomonidan kassa operatsiyalarini amalga oshirish, naqd pullarni va boyliklarni saqlash tartibini belgilaydi.”; v) 14-bandning ikkinchi xatboshisidan “, shuningdek jismoniy shaxslarga depozitlarini” soʻzlari chiqarib tashlansin; g) 1-ilovada: ilova belgisidagi “Kredit uyushmalari, mikrokredit tashkilotlari” degan soʻzlar “Mikrokredit tashkilotlari” degan soʻzlar bilan almashtirilsin; 2.2-pozitsiya quyidagi tahrirda bayon etilsin: “‎ 2.2.‎ Qarz mablagʻlarini qaytarish va ular boʻyicha foizlarni toʻlash ‎ ‎ ”‎ 3-pozitsiya quyidagi tahrirda bayon etilsin: “‎ 3.‎ Kreditlar, mikroqarzlar va qarz mablagʻlari boʻyicha majburiyatlarni bajarish uchun kassadan amalga oshirilgan kunlik oʻrtacha xarajat (2.3-satr/tashkilot ish kunlari soni)‎ ‎ ‎ ”‎ d) 2 va 3-ilovalar belgilaridagi “Kredit uyushmalari, mikrokredit tashkilotlari” degan soʻzlar “Mikrokredit tashkilotlari” degan soʻzlar bilan almashtirilsin.